KOMISSION ASETUS (ETY) N:o 332/80, annettu 13 päivänä helmikuuta 1980, kuivattujen rehujen tukijärjestelmän soveltamista koskevista yksityiskohtaisista säännöistä annetun asetuksen (ETY) N:o 1528/78 muuttamisesta kahdeksannen kerran



Virallinen lehti nro L 037 , 14/02/1980 s. 0011 - 0011

Suomenk. erityispainos Alue 3 Nide 11 s. 0200

Kreikank. erityispainos: Luku 03 Nide 27 s. 0219

Ruotsink. erityispainos Alue 3 Nide 11 s. 0200

Espanjank. erityispainos: Luku 03 Nide 17 s. 0111

Portugalink. erityispainos: Luku 03 Nide 17 s. 0111



KOMISSION ASETUS (ETY) N:o 332/80, annettu 13 päivänä helmikuuta 1980, kuivattujen rehujen tukijärjestelmän soveltamista koskevista yksityiskohtaisista säännöistä annetun asetuksen (ETY) N:o 1528/78 muuttamisesta kahdeksannen kerran EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon kuivarehualan yhteisestä markkinajärjestelystä 22 päivänä toukokuuta 1978 annetun neuvoston asetuksen (ETY) N:o 1117/78(), sellaisena kuin se on muutettuna asetuksella (ETY) N:o 2285/79(), ja erityisesti sen 6 artiklan 3 kohdan, sekä katsoo, että komission asetuksessa (ETY) N:o 1528/78(), sellaisena kuin se on viimeksi muutettuna asetuksella (ETY) N:o 2329/79(), säädetään kuivattujen rehujen tuen maksamisen yksityiskohtaisista säännöistä, näiden tukijärjestelmien soveltamisen helpottamiseksi olisi säädettävä kyseisten tukien maksamisen aikaistamisesta, jollei vapautettavasta vakuudesta muuta johdu tukioikeutta vahvistettaessa; toimenpiteen toimimiseksi moitteettomasti sen soveltamisaikaa olisi kuitenkin rajoitettava, ja tässä asetuksessa säädetyt toimenpiteet ovat kuivarehujen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1528/78 13 artikla seuraavasti: "13 artikla 1. Jäsenvaltion on maksettava tuet 150 päivän kuluessa niitä koskevan hakemuksen jättämisestä. 2. Tuet on maksettava kuitenkin aikaisemmin, jos asianomainen hakija esittää tukihakemuksen, johon on liitetty todistus samansuuruisen vakuuden antamisesta. 3. Vakuus annetaan takuuna, jonka antaa jäsenvaltion vahvistamien edellytysten mukainen laitos, jolle tukihakemus on jätetty. 4. Vakuus on vapautettava heti, kun jäsenvaltion toimivaltainen viranomainen on vahvistanut tukioikeuden hakemuksessa ilmoitetuille määrille. Jos tukioikeutta ei voida vahvistaa kaikille todistuksessa ilmoitetuille määrille tai niiden osalle, vakuus jätetään vapauttamatta suhteessa niihin määriin, joiden osalta tukeen oikeuttavia edellytyksiä ei ole noudatettu." 2 artikla Tämä asetus tulee voimaan 1 päivänä maaliskuuta 1980. Asetuksen (ETY) N:o 1528/78 1 artiklan säännöksiä, jotka viittaavat 13 artiklan 2, 3 ja 4 kohtaan, sovelletaan ainoastaan tukihakemuksiin, jotka on jätetty 28 päivään helmikuuta 1981 mennessä kyseinen päivämäärä mukaan lukien. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 13 päivänä helmikuuta 1980. Komission puolesta Finn GUNDELACH Varapuheenjohtaja ()()()() () EYVL N:o L 142, 30.5.1978, s. 1 () EYVL N:o L 263, 19.10.1979, s. 1 () EYVL N:o L 179, 1.7.1978, s. 10 () EYVL N:o L 265, 23.10.1979, s. 5 3 11 1994 201 1